12.5.2022
SK
Úradný vestník Európskej únie
L 135/19
(123) Pokiaľ ide o kritérium stanovené v bode 1.4 písm.
a) prílohy IV k vykonávaciemu nariadeniu (EÚ) 2019/317, Komisia konštatuje, že vývoj maltských stanovených traťových jednotkových nákladov na úrovni zóny spoplatňovania +2,0 % ročne počas RP3 nezodpovedá vývoju +1,0 % na úrovni celej Únie počas rovnakého obdobia.
(124) Pokiaľ ide o kritérium stanovené v bode 1.4 písm.
b) prílohy IV k vykonávaciemu nariadeniu (EÚ) 2019/317, Komisia konštatuje, že dlhodobý vývoj maltských traťových stanovených jednotkových nákladov na úrovni zóny spoplatňovania +1,6 % ročne počas RP2 a RP3 nezodpovedá dlhodobému vývoju –1,3 % na úrovni celej Únie počas rovnakého obdobia.
(125) Pokiaľ ide o kritérium stanovené v bode 1.4 písm.
c) prílohy IV k vykonávaciemu nariadeniu (EÚ) 2019/317, Komisia konštatuje, že maltská východisková hodnota pre stanovené jednotkové náklady 22,98 EUR v EUR2017 je o 19,7 % nižšia ako priemerná východisková hodnota príslušnej porovnávacej skupiny 28,64 EUR v EUR2017.
Komisia poznamenáva, že stanovené traťové jednotkové náklady Malty na rok 2024 budú naďalej o 22,1 % nižšie ako priemerná hodnota príslušnej porovnávacej skupiny.
(126) Okrem toho je potrebné preskúmať, či sa uvedené odchýlky od kritérií stanovených v bode 1.4 písm.
a) a b) prílohy IV k vykonávaciemu nariadeniu (EÚ) 2019/317 môžu podľa bodu 1.4 písm.
d) uvedenej prílohy považovať za nevyhnutné a primerané.
(127) Komisia poznamenáva, že podľa odhadov orgánu na preskúmanie výkonnosti je rozdiel medzi stanovenými traťovými nákladmi na RP3, ktoré sú uvedené v návrhu plánu výkonnosti Malty, a stanovenými nákladmi, ktoré bude potrebné vynaložiť na dosiahnutie vývoja stanovených jednotkových nákladov na úrovni celej Únie počas RP3, približne 1 milión EUR v EUR2017, pričom zodpovedajúca odhadovaná odchýlka od dlhodobého vývoja na úrovni celej Únie dosahuje približne 5,8 milióna EUR v EUR2017.
(128) Pokiaľ ide o kritérium uvedené v bode 1.4 písm.
d) podbode i) prílohy IV k vykonávaciemu nariadeniu (EÚ) 2019/317, Malta vo svojom návrhu plánu výkonnosti predstavila určité opatrenia a investície týkajúce sa plnenia cieľov v oblasti kapacity.
(129) Komisia predovšetkým konštatuje, že spoločnosť MATSA plánuje do roku 2024 zamestnať štyroch technických špecialistov ako personál, ktorý plní úlohy súvisiace s prevádzkovou bezpečnosťou ATM, a piatich riadiacich letovej prevádzky.
Noví riadiaci letovej prevádzky však začnú ako pracovníci na veži a súvisiace personálne náklady by sa preto mali spočiatku prideľovať najmä terminálnym leteckým navigačným službám.
Komisia takisto poznamenáva, že spoločnosť MATSA plánuje od roku 2023 zvýšiť odmeňovanie zamestnancov po dvojročnom zmrazení platov na základe kolektívnej dohody so zamestnancami s cieľom ušetriť náklady počas pandémie.
(130) Komisia poznamenáva, že spoločnosť MATSA plánuje zvýšiť aj ďalšie prevádzkové náklady na účely zlepšenia kompetencie zamestnancov a poskytovania odbornej prípravy s cieľom umožniť zabezpečenie budúcej kapacity.
Komisia zároveň konštatuje, že spoločnosť MATSA uvádza vyššie poistné a infláciu ako ďalšie kľúčové faktory dodatočných prevádzkových nákladov.
(131) Orgán na preskúmanie výkonnosti oznamuje, že spoločnosť MATSA plánuje počas RP3 výrazne zvýšiť svoje náklady na odpisy.
Komisia však nezískala žiadny dôkaz o tom, že zvýšenie nákladov na odpisy sa dá odôvodniť opatreniami súvisiacimi s kapacitou, keďže v maltskom návrhu plánu výkonnosti nie sú uvedené žiadne podrobnosti o tom, ako nové investície plánované na RP3 prispejú ku kapacite.
(132) Komisia sa domnieva, že zvýšenie počtu zamestnancov poskytovateľa leteckých navigačných služieb s cieľom zvládnuť budúcu očakávanú kapacitu, by mohlo byť opodstatneným dôvodom na odchýlenie podľa bodu 1.4 písm.
d) podbodu i) prílohy IV k vykonávaciemu nariadeniu (EÚ) 2019/317, pokiaľ ide o Maltu.
Vzhľadom na nedostatočné informácie v návrhu plánu výkonnosti však Komisia nemohla určiť, či oznámené zvyšovanie platov zamestnancov a plánované investície do fixného kapitálu sú nevyhnutné a primerané z hľadiska dosiahnutia cieľov na miestnej úrovni v oblasti kapacity, a či by sa teda mohli uplatniť na odôvodnenie odchýlenia sa od vývoja DUC na úrovni celej Únie.
(133) Komisia sa preto domnieva, že Malta nepreukázala primerane, že odchýlky uvedené v odôvodneniach 128 až 132 by sa mohli pripísať výlučne dodatočným stanoveným nákladom súvisiacim s opatreniami potrebnými na dosiahnutie cieľov výkonnosti na miestnej úrovni v kľúčovej oblasti výkonnosti zameranej na kapacitu.
Malta teda nesplnila kritérium stanovené v bode 1.4 písm.
d) podbode i) prílohy IV k vykonávaciemu nariadeniu (EÚ) 2019/317.